Haraszty István grafikai gyűjteményéből

Megtekintés böngészőben
## Kedves műkedvelő Vásárlónk! Örömmel értesítjük, hogy útjára indítottuk a 11. Grafikai online árverésünket! Az árverésen Haraszty István grafikai gyűjteményének tételeire licitálhat. Vessen egy pillantást tételeinkre, és használja ki ezt az alkalmat, hogy egyedi darabokkal gyarapítsa gyűjteményét! Öltöztesse fel képzőművészettel otthonát, hiszen a művészet örök érték! Ne maradjon le. Az árverés 2025.12.07. 20:00-ig tart. Minden tétel eredetiségére örökös garanciát vállalunk!
# Maurer Dóra: Laza fonat Bak Imre: Cím nélkül
# Lakner László: Rózsa
# Konok Tamás ## S.T. Sans Titre
# Keserü Ilona: Sírkövek (F)
# Fehér László: Fiú
# Nádler István: Vence
MEGNÉZEM AZ ÖSSZES TÉTELT
A Haraszty Otthon Haraszty István házában, ahol egyaránt lakott és dolgozott, a falak életre keltek. Grafikák, rajzok, szobrok és festmények – melyek barátság és összetartás jeléül érkeztek hozzá – megtöltötték a teret. Ez a fantasztikus gyűjtemény, amely összefoglalja hazánk avantgárdját, most aukcióra kerül. Ezek a műalkotások többek, mint tárgyak: sokkal inkább az összetartás, a közösség, a barátság és a művészeti megújulás jelei egy politikailag és kulturálisan sanyarú, háború utáni Magyarországon. Első barátságok Történt az 1960-as években, hogy Pauer Gyula és Csáji Attila programot kerestek Budapesten. Más terv hiányában ellátogattak Haraszty István – becenevén Édeske – kiállítására. A pályakezdő szobrász ekkor mutatta be először „mobiljait”. A mobilok olyan szobrok, amelyek gépekre emlékeztetnek. Ez azért van, mert hasonló anyagokból, színekből, formákból készülnek, ugyanakkor eltérnek a gépektől, mert nem egy meghatározott célt szolgálnak. Édeske Haraszty István 1934-ben született Budapesten, és kora gyermekkora óta érdeklődött a gépesítés iránt. Nyolcévesen már órákat szerelt, és különféle automatizált gépeket készített, hogy mindennapi életét egyszerűsítse. Eleinte a művészet iránt nem érdeklődött; ipartanuló-iskolában lakatosként tanult. Felesége, Éva elmondása szerint sokat jártak moziba, ahol az 1960-as évek elején a magyar szobrászatról láttak egy filmet. Ekkor Édeske így szólt: „ennél én jobb szobrokat tudnék csinálni”, és másnap neki is látott első alkotásának. Haraszty bekerült a Dési Huber Képzőművész Körbe, ahol mesterén, Laborcz Ferencen keresztül megismerkedett több magyar avantgárd művésszel. Kapcsolatok Az Édeske-gyűjteményből egyértelmű, hogy a szobrász szoros baráti kapcsolatot ápolt számos magyar művésszel. Gyakran Haraszty lakásában gyűltek össze szórakozni, filmeket vetíteni. Ezeken a találkozásokon állt össze gyűjteménye jelentős része, ahol a művészek csereberélték alkotásaikat. Így kerültek például Bak Imre , Nádler István és Deim Pál rajzai, grafikái Harasztyhoz. Egy érdekes történet az is, hogy Keserü Ilona (1. tétel) grafikáit ajándékba kapta, mert segített neki bekötni a lámpákat és a mosógépet új lakásában. Az Európai Iskola mestereinek alkotásait pedig a Siklósi művésztelepen gyűjtötte össze. Édeske külföldön Haraszty nemzetközileg is elismert művésszé vált; számos szobra került külföldi múzeumokba. A Fügemagozó például a Lehmburck Múzeumban található Duisburgban. Emiatt gyakran utazott külföldre, ahol megismerkedett az ott működő magyar művészekkel is. Itt találkozott Maurer Dórával és férjével, Gáyor Tiborral, valamint Konok Tamással és feleségével, Hetey Katalinnal. Összebarátkozott Lakner Lászlóval is, akinek Rózsa című koncept rézkarca bekerült a gyűjteménybe. A gyűjtemény jelentősége Édeske kapcsolatokon és barátságokon keresztül egy olyan gyűjteményt állított össze, amely remekül összefoglalja a modern művészeti törekvéseket az 1930-as évektől napjainkig. Kassák Lajos képarchitektúrájától Korniss Dezső Európai Iskolás alkotásain és a kommunista korszakban alkotó Iparterv- és Szürenon-csoport művein át egészen Deim Pál és Csiky Tibor munkáiig. Édeske gyűjteménye így egyszerre mutatja be egy művész baráti kapcsolatrendszerét és a magyar avantgárd törekvéseket. Ez a csodálatos gyűjtemény most lép először a nyilvánosság elé, és lehetőséget kínál arra, hogy ezek a művészettörténetileg jelentős tárgyak új, szerető otthonra találjanak.
### Központi raktár és ügyfélszolgálat 1045 Bp. Istvántelki út 10-12. Telefon: +36 1 443 3460
### Belvárosi kereskedés 1053 Bp, Múzeum körút 39. Telefon: +36 1 443-3461
E-mail: info@regikonyvek.hu MUNKANAPOKON 8:30 és 17 óra között hívható telefonszám: +36 (1) 443 3460